
66 మందికి పైగా అఫ్గాన్ జవాన్ల మృతి..75 మంది దాకా తీవ్ర గాయాల పాలు!శుక్రవారం ప్రార్థనలు చేస్తున్నవారిపైనా..మధ్యాహ్న భోజనం చేస్తున్నవారిపైనా కాల్పులుకాబూల్, ఏప్రిల్ 21: అది ఉత్తర అఫ్గానిస్థాన్లోని మజార్-ఎ-షరీఫ్ నగరంలో ఉన్న 209 కోర్ నేషనల్ ఆర్మీ ప్రధాన కార్యాలయం! సమయం.. శుక్రవారం మధ్యాహ్నం 1.30 గంటలు. కొందరు సైనికులు నమాజ్ చేస్తున్నారు! మరికొందరు.. ప్రార్థన ముగించుకుని భోజనాలు చేస్తున్నారు! సరిగ్గా ఆ సమయంలో.. చేతిలో ఎలాంటి ఆయుధాలూ లేని ఆ జవాన్లపై తాలిబన్లు విరుచుకుపడ్డారు. ఈ దాడిలో 66 మందికి పైగా అఫ్గాన్ సైనికులు ప్రాణాలు కోల్పోయారు. 70 నుంచి 75 మంది జవాన్లు తీవ్రంగా గాయపడ్డారు. అయితే, అఫ్గాన్ ఆర్మీ కమాండో దళాల అధికార ప్రతినిధి అహ్మద్ జావీద్ సలీమ్ మాత్రం మృతుల సంఖ్య 20, గాయపడ్డవారు 30 మంది అని పేర్కొన్నారు. 209 కోర్ కమాండర్ జుల్మే వెసా తెలిపిన ప్రకారం.. ఆరుగురు తాలిబన్లు ఆర్మీకి చెందిన రెండు వాహనాలను దొంగిలించి.. అచ్చం సైనికుల్లా దుస్తులు ధరించి బేస్లోకి చొరబడ్డారు. రెండో సెక్యూరిటీ గేట్ వద్ద ఉన్న భోజన శాల వద్ద ఒక ఉగ్రవాది తననుతాను పేల్చేసుకున్నాడు. మరో తాలిబన్ లోపలికి ప్రవేశించి కాల్పులు జరిపాడు. మరో నలుగురు నేరుగా బేస్లోని మసీదు వద్దకు చేరుకుని.. అక్కడ నమాజ్ చేస్తున్న అఫ్గాన్ నేషనల్ ఆర్మీ సైనికులపై తుపాకులతో కాల్పులు జరిపారు.అక్కడ చాలాసేపు కాల్పులు జరిగినట్టు సమాచారం. బాంబులతో కూడిన వస్త్రాలను ధరించిన ఒక తాలిబన్ను.. అతడు పేల్చుకోకముందే తమ సైనికులు కాల్చి చంపేసినట్టు అఫ్గాన్ రక్షణ శాఖ అధికార ప్రతినిధి తెలిపారు. కాగా.. దాడి సమయంలో కూటమి సైనికులు అక్కడ ఉన్నట్టు అమెరికా సైన్యం ధ్రువీకరించింది. ఈ దాడిని ఒక ప్రకటనలో తీవ్రంగా ఖండించింది. కిందటి నెలలో కూడా తాలిబన్లు డాక్టర్ల వేషంలో కాబూల్లోని ఆర్మీ ఆస్పత్రికి వెళ్లి అక్కడ చికిత్స పొందుతున్న సైనికులు, డాక్టర్లు 38 మందిని పొట్టనపెట్టుకున్నారు.. అంతకుముందు.. గత ఏడాది ఏప్రిల్లో సెంట్రల్ కాబూల్లోని ఇంటెలిజెన్స్ ప్రధాన కార్యాలయంలో తాలిబన్ల ఆత్మాహుతి దాడిలో 60 మంది మరణించిన సంగతి తెలిసిందే. దాని తర్వాత అతి పెద్ద దాడి ఇదే. ఇదే మజార్-ఎ-షరీ్ఫలో గత ఏడాది నవంబరులో జర్మన్ కాన్సులేట్లోకి బాంబులు అమర్చిన ట్రక్కును దూసుకెళ్లేలా చేసి ఆరుగురి ప్రాణాలు బలిగొన్నారు. ఆ దాడిలో 120 మంది గాయపడ్డారు.

66 mandiki paiga afgan jawanla mruti..75 mandi daka teevra gayala paalu!sukravaaram praarthanalu chestunnavaaripainaa..madhyahna bhojanam chestunnavaaripainaa kalpulukabool, epril 21: adhi uttara afghaanisthaanlooni majar-e-sharif nagaramlo unna 209 kor neshanal armi pradhaana kaaryaalayam! samayam.. sukravaaram madhyaahnam 1.30 gantalu. kondaru sainikulu namaj chestunnaru! marikondaru.. praarthana muginchukuni bhojanaalu chestunnaru! sarigga aa samayamlo.. chetilo elanti aayudhaaluu laeni aa javaanlapai taalibanlu viruchukupaddaaru. ee daadilo 66 mandiki paiga afgan sainikulu praanaalu kolpoyaru. 70 nunchi 75 mandi javaanlu teevramgaa gayapaddaru. ayithe, afgan armi kamando dalaala adhikara pratinidhi ahmad javid saleem maatram mrutula sankhya 20, gayapaddavaru 30 mandi ani perkonnaru. 209 kor commander julme vesa telipina prakaaram.. aaruguru taalibanlu aarmeeki chendina rendu vaahanaalanu dongilinchi.. acham sainikulla dustulu dharinchi besloki chorabaddaaru. rendo security gate vadda unna bhojana shaala vadda oka ugravaadi tananutaanu pelchesukunnadu. maro taliban lopaliki pravesinchi kaalpulu jaripadu. maro naluguru nerugaa besloni maseedu vaddaku cherukuni.. akkada namaj chestunna afgan neshanal armi sainikulapai tupaakulatoe kaalpulu jariparu.akkada chaalaasepu kaalpulu jariginattu samacharam. bambulatho kuudina vastraalanu dharinchina oka taalibannu.. atadu pelchukokamunde tama sainikulu kaalchi champesinattu afgan rakshana saakha adhikara pratinidhi telipaaru. kaga.. daadi samayamlo kootami sainikulu akkada unnattu america sainyam dhruveekarinchindi. ee daadini oka prakatanalo teevramgaa khandinchindi. kindati nelalo kuudaa taalibanlu doctorla veshamlo kaabuullooni armi aaspatriki velli akkada chikitsa pondutunna sainikulu, daaktarlu 38 mandini pottanapettukunnar.. antakumundu.. gatha edaadi eprillo central kaabuullooni inteligens pradhaana kaaryaalayamlo talibanla aatmaahuti daadilo 60 mandi maraninchina sangati telisinde. daani tarvaata athi pedda daadi ide. ide majar-e-shariefalo gatha edaadi navambarulo jarman kaansuletloki bambulu amarchina trakkunu doosukellela chesi aruguri praanaalu baligonnaru. aa daadilo 120 mandi gayapaddaru.